CELEX: C2007/155/34
Language: lt
Date: 2007-07-07 00:00:00
Title: Byla C-250/07 2007 m. gegužės 24 d. pareikštas ieškinys byloje Europos Bendrijų Komisija prieš Graikijos Respubliką

7.7.2007   
            
            
               LT
            
            
               Europos Sąjungos oficialusis leidinys
            
            
               C 155/17
            
         2007 m. gegužės 24 d. pareikštas ieškinys byloje Europos Bendrijų Komisija prieš Graikijos Respubliką
   
   (Byla C-250/07)
   (2007/C 155/34)
   Proceso kalba: graikų
   Šalys
   
      Ieškovė: Europos Bendrijų Komisija, atstovaujama M. Patakià ir D. Kukovec
   
      Atsakovė: Graikijos Respublika
   Ieškovės reikalavimai
   
               —
            
            
               Pripažinti, kad nepaskelbusi išankstinio konkurso ir nepateisinamai vėlavusi atsakyti į skundą pateikusio asmens prašymą pateikti paaiškinimus, susijusius su jo pasiūlymo atmetimu, Graikijos Respublika pažeidė įsipareigojimus paskelbti konkursą prieš pasiūlymų pateikimą pagal Direktyvos 93/38/EEB dėl subjektų, vykdančių savo veiklą vandens, energetikos, transporto ir telekomunikacijų sektoriuose, vykdomų pirkimų tvarkos derinimo (1) 20 straipsnio 2 dalį, taip pat įsipareigojimų pagal Direktyvos 93/38/EEB 41 straipsnio 4 dalį, išplaukiančių iš Europos Bendrijų Teisingumo Teismo praktikos.
            
         
               —
            
            
               Priteisti iš Graikijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Komisija gavo Dimosia Epicheirisi Ilektrismou (Valstybinė elektros energijos įmonė, toliau — DEI) skundą dėl pažeidimų skelbiant pirkimų konkursą dėl Kretoje esančios Atherinolakko šiluminės elektrinės dviejų elektros energijos gamybos blokų tyrimų, pertvarkymo, pervežimo, įrengimo ir paleidimo.
   Komisija mano, kad DEI nepaskelbė konkurso ir taip pažeidė Direktyvos 93/38/EEB 20 straipsnio 2 dalies a punktą, kuriame numatytos šios pareigos išimtys, kai atsiranda sąlygos, kurios turi būti aiškinamos siaurai. Visų pirma Komisija nurodo, kad DEI klaidingai aiškino „netinkamų pasiūlymų“ sąlygą, taip pat sąlygą dėl „gerokai pakeistų pradinių sutarties sąlygų“, siekdama pateisinti pirmiau nurodytoje nuostatoje numatytos išimties taikymą.
   Komisija taip pat tvirtina, kad šiuo atveju negalima remtis privalomaisiais pagrindais ir ypatinga skuba ar nenumatytais įvykiais pagal 20 straipsnio 2 dalies d punktą, nes DEI jų neįrodė.
   Galiausiai remdamasi Teisingumo Teismo praktika Komisija tvirtina, kad pasitvirtino didelis vėlavimas pagrįsti skundo pateikėjo pasiūlymo atmetimą, taip pažeidžiant Direktyvos 93/38/EEB 41 straipsnio 4 dalį.
   Todėl Komisija mano, kad Graikijos Respublika neįvykdė įsipareigojimų pagal Direktyvos 93/38/EEB 20 straipsnio 2 dalį ir 41 straipsnio 4 dalį.
   
      (1)  OL L 199, 1993 8 9, p. 84.